b'\n_START_ARTICLE_\nP*U*L*S*E\n_START_PARAGRAPH_\nP*U*L*S*E er en livekoncertvideo af Pink Floyd fra Earls Court, London under Division Bell-turn\xc3\xa9en i 1994. Den blev udgivet p\xc3\xa5 VHS i 1995, og genudgivet p\xc3\xa5 DVD i 2006. Koncertens spilletid er 145 minutter._NEWLINE_Den unikke lyd p\xc3\xa5 er optaget i QSound, der er en slags 3-D-lyd til stereoh\xc3\xb8jttalere. Man kan v\xc3\xa6lge at h\xc3\xb8re konceroptagelsen i enten stereo eller Dolby Digital, hvor der kan v\xc3\xa6lges mellem 5.1/448 kbps og 5.1/640 kbps. Billedet er beholdt i 4:3, som filmen er optaget i. Desuden indeholder P*U*L*S*E udgaven p\xc3\xa5 dvd den f\xc3\xb8rste filmede udgave af en liveoptagelse af The Dark Side Of The Moon-albummet._NEWLINE_Derudover indeholder udgivelsen film, der blev brugt til koncerten, samt "bootlegoptagelser" fra turn\xc3\xa9en, cover art og en masse andet.'